open-index/open-wikipedia-markdown huggingface dataset:
יאנה סודובה

ממוזער|לזכרה של יאנה סודובה בגן חסידי אומות העולם, יד ושם, ירושלים
**יאנה סודובה** (; נפטרה ב-1 בינואר 1993) הייתה חסידת אומות העולם צ'כית, שהסתירה בביתה יהודים בתקופת השואה ומלחמת העולם השנייה.

## פעילות בתקופת השואה להצלת יהודים
סודובה התגוררה עם בתה הפעוטה במזרח צ'כיה, בעיר בוהומין שבמחוז מוראביה-שלזיה.

בתקופת השואה הגיעו לביתה של יאנה יהודים שברחו מצעדת המוות מאושוויץ בינואר 1945. הם סיפרו לה שהם פרטיזנים, והיא הסכימה להעניק להם מקום מסתור בעליית הגג בביתה. יאנה דאגה לצרכיהם, אף על פי שידעה את גודל הסכנה. בהמשך החליטו שלושה מהם להמשיך בדרכם, על אף אזהרותיה של סודובה, שחששה לגורלם.

הנאצים תפסו את השלושה והוציאו אותם להורג. יעקב זילברשטיין היה היחיד שהחליט להישאר ולהמשיך להסתתר בביתה של סודובה. כאשר גברה תדירות החיפושים של הגרמנים באזור, מצא זילברשטיין מקום מחבוא בתוך גזע עץ חלול, שעמד בחצר ביתה. לעיתים שהה בו כ-9 שעות ברציפות. בחלוף הסכנה היה יוצא מן הגזע וחוזר לביתה של יאנה. כך נהג עד לשחרור האזור בידי הצבא האדום.

## לאחר המלחמה
כעשור לאחר סיום המלחמה החליט זילברשטיין לחזור לצ'כיה, כדי לחפש את סודובה שהצילה את חייו. הוא לא ידע את שמה, וגם לא זכר את שם הכפר שבו הסתתר.

בעשור הראשון של המאה ה-21 לאחר שגייס לעזרתו את ההיסטוריון הצ'כי ז'דנק וואסאלי, ופורסם מכתב בעיתון מקומי באזור בוהומין, הצליח, באמצעות קורא, שהיה שכן באותו הכפר, ליצור קשר עם בתה של סודובה, וממנה נודע לו שסודובה כבר איננה בין החיים.

## הכרה והנצחה
יאנה סודובה הוכרה ב-22 בינואר 2006 על ידי יד ושם כחסידת אומות העולם, ושמה נחקק בקיר הכבוד. בטקס השתתפו בתה של יאנה, אניקה גרלובה, וכן ניצול השואה יעקב זילברשטיין וכ-40 מבני משפחתו.

בהמשך פעל זילברשטיין להנציח את זכרה של סודובה באמצעות הבאת גזע העץ החלול, אשר בו הסתתר בחצר ביתה, לישראל. הגזע הוצב בגן חסידי אומות העולם ביד-ושם.

זילברשטיין פנה ב-30 באוקטובר 2005 למנהל המדור לחסידי אומות העולם, ד"ר מרדכי פלדיאל, בבקשה להכיר גם בבתה של סודובה, אניקה גרלובה, שהייתה אז בת שלוש, כחסידת אומות העולם, אך היא לא הוכרה.

## לקריאה נוספת
זילברשטיין, יעקב. *עץ החיים שלי: סיפור ההישרדות של יעקב זילברמן*. ירושלים: י. זילברשטיין, 2008.

## קישורים חיצוניים
* מידע מאתר יד ושם

## הערות שוליים

קטגוריה:צ'כיות חסידות אומות העולם
קטגוריה:נפטרות ב-1993
אנקש

**אֲנַקֵשׁ** הוא בלדה עברית ישראלית המבוססת על בלדה גרמנית, שנכתבה על ידי נתן אלתרמן, הולחנה על ידי סשה ארגוב והושרה על ידי אריק לביא. הבלדה עוסקת בזוגיות של פושע ונערה המתוארת כזונה, מה שגרם לכך שהיא נאסרה לשידור בישראל למשך תקופה.

## היסטוריה
בשנת 1936 תרגם אלתרמן את "הבלדה על חנה קֶאש" (*Die Ballade von der Hanna Cash*), בלדה שכתב ברטולט ברכט בשנת 1924 ומתארת את הזוגיות של הנערה **חנה קאש** והבריון **ג'קי קֶנט**, שהתחתנו וחיו חיי עוני בבריטניה במשך חמישים שנה. התרגום של אלתרמן היה שונה מהבלדה המקורית בכך שהוא תיאר את הנערה כ-"זונה מזונות הרחוב" החיה חיי סבל, ואת קנט כפושע המוצא להורג, ומבקש כבקשה אחרונה לראות את אשתו. כאשר היא קרֵבה אליו, הוא הורג אותה במכת אגרוף.

אלתרמן תרגם את השיר עבור תיאטרון "תיבת נח" בחיפה, ובמקור הולחן לו לחן שלא הוקלט ולא השתמר.

בשנת 1958 הביא גרשון פלוטקין את השיר לאריק לביא, שביקש מסשה ארגוב, לכאורה ללא ידיעתו של אלתרמן, להלחין לחן חדש לשיר. ארגוב הלחין לחן קודר, יחד עם שינוי שמותיהם של האנה קאש וג'קי קנט – לאנקש והאנס. כמו כן, בגרסה זו, מקום ההתרחשות של הבלדה הוא גרמניה. לביא הופיע עם השיר במועדון התיאטרון ואף הקליט אותו, כשהליווי בפסנתר בהקלטה הוא של אדוארד אולארצ'יק.

קיים תרגום נוסף של השיר המקורי של ברטולד ברכט, על ידי בנימין הרשב ששמר על השמות המקוריים

## עלילת הבלדה
השיר מתואר כשיר ערש אותו שרים לילד, המכונה בו "עוללי המתוק". הוא מגולל את סיפורה של נערת המצוקה אנקש, העוסקת לפרנסתה בזנות. היא והנס הבריון, המתואר כבעל אגרופים וכסכינאי, מתאהבים בבאר ומתחתנים. לאחר החתונה הנס מכה אותה, בעוד היא ממשיכה לאהוב אותו. בסופו של דבר הנס הפושע נלקח בידי אנשי החוק, מה שגורם לאנקש לבכות לראשונה בחייה. כאשר הנס מובל להוצאה להורג בגרדום, הוא מבקש כבקשה אחרונה לראות את אשתו, תוך שהוא אומר כי ילטפה "לטיפה חזקה מתמיד". כשאנקש קרבה אליו, הוא מוחץ את ראשה למוות במכת אגרוף.

## הצנזורה
לאחר הקלטת השיר ושידורו בקול ישראל, הוא נאסר לשידור מכיוון שהכיל את המילה "זונה". באותה תקופה נאסר לשידור, מטעמים ביטחוניים, גם השיר "הסלע האדום", שבוצע גם הוא על ידי לביא.

בעקבות זאת פורסם בשבועון "העולם הזה" מאמר שהכיל ביקורת כלפי הצנזורה, ובו נכתב: 

בתגובה, פרסם אלתרמן מכתב מחאה ב"עיתון דבר", שבו הוא ביקר את הפרסום ב-"העולם הזה", טען כי השיר שכתב לפני עשרים וחמש שנים נשכח מליבו והביע את תמיכתו בצנזור. הוא הוסיף כי הוא מודה לקול ישראל על צנזור השיר.

## ראו גם
* צנזורה על השמעת שירים בישראל
* הסלע האדום (שיר)

## לקריאה נוספת
* דבורה גילולה, **מול תגמול מחיאות כפיים: נתן אלתרמן והבמה העברית**, בני ברק: הקיבוץ המאוחד, תשס"ח 2008.

## קישורים חיצוניים

* 
* 

## הערות שוליים

קטגוריה:שירי 1936
קטגוריה:שירי 1958
קטגוריה:שירי אריק לביא
קטגוריה:שירים בעברית
קטגוריה:שירי ברטולט ברכט
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי סשה ארגוב
קטגוריה:בלדות
קטגוריה:יצירות שצונזרו בישראל
תרמית זכייה בפרס

**תרמית זכייה בפרס** היא תרמית נפוצה המופיעה בווריאציות שונות, שמטרתה הוצאת כסף במרמה. תרמיות כאלה לפעמים זוכות בתקשורת הישראלית לכינוי "העוקץ הניגרי" על שמו של תרגיל עוקץ מפורסם מסוג אחר. התרמית מתחילה לרוב ביצירת קשר עם קורבנות אפשריים של התרמית, באמצעות שיחת טלפון, בשליחת הודעה בדואר אלקטרוני או בדרך אחרת. בעת יצירת הקשר מבשרים לקורבן שהוא כביכול אחד הזוכים בפרס כספי גדול (בדרך כלל כמה מאות אלפי דולרים ואף יותר) למשל, בהגרלת הפאוורבול האמריקאית או בהגרלות שונות אחרות, או בסכום כספי גדול בירושה. לעיתים בהודעה מפורטים נתונים אודות תאריך ההגרלה והמספרים הזוכים שהם כביכול המספרים של הנמען. בשלב הבא "הזוכה" מתבקש למסור פרטים אישיים כדי לאמת את זכייתו, מתבקש למסור את פרטי חשבון הבנק שלו לצורך העברת הכסף כביכול, וכן הוא מתבקש לשלם מראש סכום מסוים אשר יוכל לאפשר את קבלת כספי הזכייה לאחר מכן. העברת התשלום מראש מהקורבן אל הפונים אליו היא מטרת התרמית, ולרוב לאחר ביצוע העברת הכספים מהקורבן ייפסק הקשר עם איתו, ומבצעי העוקץ יטשטשו את עקבותיהם על ידי ניתוק או ביטול אמצעי התקשורת שבאמצעותו תיקשרו עם הקורבן, והעברת הכסף שהתקבל מהקורבן בצורה שלא מאפשרת את איתורו והחזרתו. ההסבר שניתן לקורבנות העוקץ היא שהעברת הכספים אל מבצעי העוקץ נדרשת כתשלום מס בגין הזכייה, או תשלום לעורך דין שכביכול אמור לטפל בהעברת הכסף ל"זוכה", או למטרה דומה.

תרמית אחרת היא להבטיח באינטרנט, בהודעות טקסט, או ברשתות חברתיות פרס צנוע יותר, כגן כרטיס טיסה חינם, וזאת כדי לעודד משתמשים ללחוץ על קישור לאתר אחר, שמטרתו לשאוב פרטים אישיים של המשתמש, או לשתול אצלו קוד זדוני, או אפילו לבקש ממנו כופר כסף.

בסוף יולי 2019 התחזה אתר אינטרנט בגנדיה בספרד לחברה סלולרית ישראלית, פנה לגולשים ישראליים באמצעות אתר אינטרנט קופץ והציע להם סמסונג גלקסי S10 או אייפון XS, עבור דמי משלוח של דולר אחד, תמורת מילוי סקר צרכני בדף שעשה שימוש בצבעים ובלוגו של החברה הסלולרית הישראלית, והשאלות בדף היו באנגלית. אחרי מילוי הסקר, חיוב הלקוח בדולר אחד בדף שלא היה שייך לחברה הסלולרית, ומסירת מען הלקוח לקבלת הסמארטפון, הועבר ה"זוכה" למסלול מנוי חודשי של 35 דולר ללא מועד סיום. אחרי פנייה לספק התשלומים של הלקוח, בוטל החיוב בדולר.

## מאבק בתרמיות זכייה
רשויות ממדינות שונות משתפות פעולה כדי למגר את התופעה. כך, בשנת 2009 פסק בית המשפט המחוזי בישראל כי יש להסגיר לארצות הברית ישראלים שביצעו באופן שיטתי תרמית כזו של קשישים אמריקאים רבים.
כאשר תרמית הופכת לנפוצה, עשויות הרשויות לפרסם אזהרה לציבור. כך, בשנת 2013 פרסמה הרשות להגנת הצרכן בישראל אזהרה מפני הודעות זכייה פיקטיביות ב-SMS ובדואר אלקטרוני שמקורן בארצות הברית.

## קישורים חיצוניים
*

## הערות שוליים

קטגוריה:תרמיות
וצלב יורן

**וצלב יורן** (בצ'כית: **Václav Juráň**) היה חסיד אומות העולם צ'כי, שהסתיר בביתו יהודים בתקופת השואה ומלחמת העולם השנייה.

## פעילות בתקופת השואה להצלת יהודים
וצלב יורן היה מהנדס בניין ומכר של אריך קולקה מעיר הולדתו ווסטין.

אריך קולקה ובנו אוטו, אשר ברחו מאושוויץ בעת פינוי המחנה, הסתתרו בביתו של יורן וצלב בעיר וסטין במוראביה במזרח צ'כיה, מסוף ינואר עד אמצע מרץ 1945.

אריך קולקה, יליד ווסטין, הכיר את וצלב עוד מתקופת פעילותו במחתרת ב-1939 לפני שנשלח למחנות. קולקה יצר קשר טלפוני עם וצלב מביתו של ד"ר יאנסה פרמיסל, אשר החביא אותו ואת בנו בלילה הראשון לבריחתם. קולקה ביקש מוצלב מקום מסתור זמני. וצלב נתן חסות לקולקה ובנו ולאסיר נוסף, שאותו לא הכיר מעולם. וצלב הסתירם במבנה מבודד מחוץ לעיר, שהיה שייך לו ושימש לאחסון קש וחציר לבהמות. הם התחפרו והסתתרו בין ערימות הקש, כשהוא דואג להביא להם מזון מדי יום.

וצלב המשיך בהסתרה למרות פעילות הפרטיזנים בסביבה, שכללה חיפושים אצל בעלי בתים, שהעניקו מחסה ליהודים. בהמשך עזר בביצוע הסידורים הדרושים להעברתם של אריך קולקה והאסיר הנוסף למקום מסתור אחר בבית משפחת פרידל.

הבן, אוטו דב קולקה, נשאר להסתתר בביתו של וצלב, ועזב למקום מסתור אחר רק כאשר חיפושי הגסטאפו בווסטין התגברו.

## הכרה והנצחה
וצלב יורן הוכר ב-2 בינואר 1969 על ידי יד ושם כחסיד אומות העולם. הטקס התקיים בשגרירות ישראל בסטוקהולם שוודיה. טקס נטיעת עצים לכבודו ולכבוד קארל פרידל התקיים בירושלים בהר הזיכרון ביד ושם ב-15 בדצמבר 1983. את העצים נטעו אריך קולקה ובנו אוטו דב קולקה לכבוד מציליהם.

## ראו גם
* משפחת טקאדלצ'ק
*יאנסה פרמיסל

## קישורים חיצוניים

## הערות שוליים

קטגוריה:צ'כים חסידי אומות העולם
סויוז TM-5

**סויוז TM-5** (ברוסית: **Союз TM-5**) הייתה חללית מסדרת סויוז, שהמריאה ב-7 ביוני 1988 מקוסמודרום בייקונור שבקזחסטן במטרה לבצע עגינה בתחנת החלל מיר.

## צוות
### צוות המראה
* אנטולי סולוביוב - מפקד
*  אלכסנדר אלכסנדרוב - קוסמונאוט חוקר
* ויקטור סביניך - מהנדס טיסה

### צוות נחיתה
* ולדימיר ליאחוב - מפקד
*  עבדול אחד מומנד - קוסמונאוט חוקר

### צוות גיבוי
* ולדימיר ליאחוב - מפקד
*  קרסימיר סטויאנוב - קוסמונאוט חוקר
* אלכסנדר סרברוב - מהנדס טיסה
## תיאור המשימה
"סויוז TM-5" שוגרה ב-7 ביוני 1988 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.

עגינה לתחנת החלל מיר ב-23 בדצמבר למודול "קוואנט-1" עברה ללא בעיות. בתחנת החלל כבר פעלה משלחת מס' 3 בפיקוד ולדימיר טיטוב.

לאחר השלמת תוכנית הטיסה צוות החללית נכנס לחללית סויוז TM-4 וחזר לכדור הארץ

חללית "סויוז TM-5" נותרה מחוברת לתחנת החלל ושימשה חללית חירום.

ב-18 ביוני חללית התנתקה ממודול "קואנט 1" ובוצע עגינה לתא עגינה במודול בסיסי של תחנת החלל מיר.

ב-5 בספטמבר החללית התנתקה מתחנת החלל כאשר על סיפונה ולדימיר ליאחוב ועבדול אחד מומנד שהגיעו בחללית סויוז TM-6. במהלך הכנות לנחיתה על כדור הארץ התברר שלמחשב של החללית הוכנסה תוכנית מחשב לא מתאימה. כתוצאה מכך היה צורך לתכנת את המחשב מחדש. להסדרת הנושא חללית פעלה באופן עצמאי כיממה. לאחר מציאת פתרון לבעיות, החלה ירידת החללית והיא נחתה ב-7 בספטמבר. הנחיתה עצמה עברה ללא בעיות והסתיימה כמתוכנן בשטח קזחסטן של היום.

## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1988 בברית המועצות
אנטולי סולוביוב

**אנטולי יאקובלביץ' סולוביוב** (ברוסית: **Анатолий Яковлевич Соловьёв**; ) הוא קוסמונאוט סובייטי-רוסי שטס לחלל כחבר צוות תחנת החלל מיר.

## קורות חיים
אנטולי סולוביוב נולד בריגה, לטביה הסובייטית למשפחה ממוצא רוסי. לאחר סיום בית הספר, בשנת 1967 הוא התחיל לימודים באוניברסיטת לטביה. הוא לא סיים את שנת הלימודים הראשונה, ועזב את הלימודים לטובת קורס טייס. בהמשך הוא גויס לחיל האוויר הסובייטי והוצב ביחידת החיל.

בשנת 1976 נכלל ביחידת הקוסמונאוטים.

בשנת 1988 שוגר לחלל בחללית סויוז TM-5 לצד ויקטור סביניך ואלכסנדר אלכסנדרוב מבולגריה. הם התחברו לתחנת החלל מיר. בתחנת החלל כבר פעלה משלחת מס' 3 בפיקוד ולדימיר טיטוב. הם חזרו לכדור הארץ בחללית סויוז TM-4 לאחר סיום תוכנית ניסויים.

ב-1990 שוגר לחלל בחללית סויוז TM-9 כמפקד צוות לצד אלכסנדר בלנדין. הם התחברו לתחנת החלל מיר ובכך החלה פעילות של משלחת מס' 6 לתחנת החלל. הם ביצעו מספר מחקרים לרבות פעילות חוץ רכבית. אנטולי סולוביוב חזר לכדור הארץ כעבור 179 ימים.

ב-1993 שוגר לחלל בחללית סויוז TM-15 לצד סרגיי אוודייב ומישל טוניני מצרפת. הם התחברו לתחנת החלל מיר בה כבר פעלה משלחת מס' 11 בפיקוד אלכסנדר ויקטורנקו. לאחר ביצוע חפיפה משלחת מס' 12 בפיקוד סולוביוב וכללה סרגיי אוודייב החלה את פעילותה. הם ביצעו מספר מחקרים לרבות פעילות חוץ רכבית. צוות חזר לכדור הארץ כעבור 188 ימים.

ב-1995 שוגר לחלל במשימה STS-71 לצד אסטרונאוטים אמריקאים. הם התחברו לתחנת החלל מיר בה כבר פעלה משלחת מס' 18 בפיקוד ולדימיר דז'ורוב. לאחר 5 ימים מעבורת החלל עזבה ו-משלחת מס' 19 בפיקוד סולוביוב החלה בפעילות סדירה. הם ביצעו מספר מחקרים לרבות פעילות חוץ רכבית. אנטולי סולוביוב חזר לכדור הארץ כעבור 75 ימים בחללית סויוז TM-21.

ב-1997 שוגר שוב סולוביוב לחלל בחללית סויוז TM-24 לצד פאבל וינוגרדוב. הם התחברו לתחנת החלל מיר בה כבר פעלה משלחת מס' 23 בפיקוד וסילי ציבלייב. לאחר הליך של העברת אחריות על תחנת החלל משלחת מס' 24 בפיקוד אנטולי סולוביוב החלה את פעילותה הסדירה. הם ביצעו מספר מחקרים לרבות פעילות חוץ רכבית. סולוביוב חזר לכדור הארץ כעבור 197 ימים.

בשנת 1999 עזב סולוביוב את תוכנית החלל הרוסית. מאז הוא מכהן כנשיא קרן "למען מולדת".

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר נאס"א
* 

קטגוריה:קוסמונאוטים סובייטים
קטגוריה:הלכי חלל רוסים
קטגוריה:טייסי חיל האוויר הסובייטי
קטגוריה:קוסמונאוטים רוסים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
קטגוריה:קצינים בלגיון הכבוד
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1948
סרהאט

**אהמט סרהאט הג'יפשליאולו** (בטורקית: **Ahmet Serhat Hacıpaşalıoğlu**, נולד ב-24 באוקטובר 1964) הוא זמר, מנחה טלוויזיה ומפיק מוזיקלי טורקי. רופא שיניים במקצועו.

## ביוגרפיה
סרהאט נולד וגדל באיסטנבול, טורקיה. בשנת 1994 התחיל את קריירתו בחברה שלו "End Productions". באותה שנה הוא החל להנחות שעשועון טלוויזיה בטלוויזיה הממלכתית הטורקית בשם "Riziko!". בשנת 1997 הוציא סרהאט את הסינגל הראשון שלו בתור זמר "Rüya-Ben Bir Daha", ובכך החל את קריירתו המוזיקלית. בהמשך הוציא את השירים "Total Disguise" ב-2004 (יחד עם ויקטור לאזלו ), "Chocolate Flavour" ב-2005, "I Was So Lonely" "No No Never", ו-"Ya + Ti", ב-2008 ו-Je M'adore ב-2014.

סרהאט ייצג את סן מרינו באירוויזיון בסטוקהולם, שוודיה באירוויזיון 2016 עם השיר "I Didn't Know". הוא לא העפיל לגמר לאחר שסיים בחצי הגמר הראשון במקום ה-12.

ב-2017 הוציא סרהאט גרסת דיסקו של השיר יחד עם הזמרת מרתה ווש. ב-2018 יצאה לאור גרסה חדשה של "Total Disguise" עם הזמרת הלנה פפאריזו.

סרהאט ייצג שוב את סן מרינו באירוויזיון בתל אביב, ישראל באירוויזיון 2019 עם השיר Say Na Na Na. הוא הצליח להעפיל לגמר התחרות, ובגמר הגיע למקום 19 עם 77 נקודות.

## דיסקוגרפיה
* 1997: "Rüya-Ben Bir Daha"
* 2004: "Total Disguise" (עם ויקטור לאזלו)
* 2005: "Chocolate Flavour"
* 2008: "I Was So Lonely-No No Never"
* 2014: "Je m'adore"
* 2016: "I Didn't Know"
* 2017: "I Didn't Know" (עם מרתה ווש)
* 2018: "Total Disguise" (עם הלנה פפאריזו)
* 2019: Say Na Na Na

## פרסים ומועמדויות

*פרס המשחק ההוגן שהוענק לו על ידי הוועד האולימפי הטורקי - 1998
*טבעת הידידות הזהובה שהוענקה לו על ידי הפדרציה הבינלאומית לארגון פסטיבלים שונים - 2003
*מפתח הזהב שהוענק לו על ידי עיריית אלכסנדריה - 2004

## קישורים חיצוניים

* 

## הערות שוליים

קטגוריה:זמרי פופ טורקים
קטגוריה:זמרים-יוצרים טורקים
קטגוריה:מנחי טלוויזיה טורקים
קטגוריה:משתתפי אירוויזיון 2016
קטגוריה:משתתפי אירוויזיון 2019
קטגוריה:נציגי סן מרינו באירוויזיון
קטגוריה:זמרים השרים בספרדית
קטגוריה:בוגרי אוניברסיטת איסטנבול
קטגוריה:טורקים שנולדו ב-1964
קטגוריה:סן מרינזים שנולדו ב-1964
ארליקוזאורוס

ממוזער|ארליקוזאורוס בהשוואה לאדם
**ארליקוזאורוס** (שם מדעי: *Erlikosaurus*) הוא סוג של דינוזאור תרופוד ממשפחת התריזינוזאוריים אשר חי באזור מדבר גובי שבמונגוליה לפני 90 מיליון שנה מזמננו והיה דומה לתריזינוזאורוס מאותו אזור. משמעות שמו הוא "הלטאה של ארליק"  - שם של אל מוות מהמיתולוגיה המונגולית. מאובניו דמו מאוד לאלה של הסגנוזאורוס ולעיתים מבלבלים ביניהם.

דינוזאור זה נמצא משרידים מקוטעים שהתגלו בתצורת ביאן שירייה (Bayan Shireh Formation), במונגוליה. מהם נמצאו שרידי גולגולת באורך 25 סנטימטר. אורך הדינוזאור הגיע ל-4.5–6 מטר ולמשקל חצי טון. הוא היה בעל זרועות ארוכות וחסונות, איתם תלש עלי עצים מהענפים ובקצותיהם היו טפרים ארוכים ששימשו גם להגנה. הוא היה בעל לסתות חלשות שצופו במקור קרני ובתוכם היו 23 שיניים בלסת העליונה ו-31 בתחתונה. השיניים היו ישרות ומשוננות מעט. ייתכן שבשל צורתם היה הארליקוזאורוס אוכל-כול.

## בתרבות
דינוזאור זה הופיע במשחקים עולם היורה: המשחק וJurassic World: Alive.

## קישורים חיצוניים

קטגוריה:בעלי חיים שתוארו ב-1980
קטגוריה:תריזינוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי אלטנגרל פירל
קטגוריה:מאובני טקסונים שתוארו ב-1980
אאולמביה

**אאולמביה** (שם מדעי: *Eolambia*; מילולית: "לאמבאוזאור השחר") הוא סוג דינוזאור צמחוני הקרוב להדרוזאוריים בעלי מקור הברווז אשר חי בתור הקרטיקון בערבות ארצות הברית. מאובניו התגלו במזרח יוטה ב-1993 וכללו מין יחיד: *Eolambia caroljonesa*. כל הממצאים שכללו שרידי בוגרים וצעירים רבים נמצאו באותו אזור.

## מאפיינים
דינוזאור אורניתופוד זה היה קרובם של ההדרוזאורוס, אך היה קרוב מעט גם לאיגואנודון. הוא הגיע לאורך 6 מטרים, לגובה 2 מטר ולמשקל של 1 טון. הוא היה בעל לסת גדולה עם שיניים טוחנות חזקות שנועדו ללחך צמחייה כמו שרכים ומחטניים ששגשגו באזור. היו לו גפיים חזקות שנשאו את גופו ואולי הוא יכל לזקוף אותם כדי לנוע מהר. על בהונותיו היו טפרים שדמו במראם לפרסות.

דינוזאור זה נמצא לחופי אגמים ונהרות קדומים שהיו ביוטה באזור לח ושופע חיים. להקות שלו נדדו באזור לצד צעיריהם ושימשו מזון לטורפים הגדולים כמו הסיאטס (*Siats*) וכמה דמויי-תנינאים גדולים.

## בתרבות
דינוזאור זה הופיע במשחק עולם היורה: המשחק.

## ראו גם
*בקטרוזאורוס
## קישורים חיצוניים

ימין|280px|ממוזער|שחזור של הגולגולת וראש הדינוזאור

קטגוריה:בעלי חיים שתוארו ב-1998
קטגוריה:טקסונים שתוארו בידי ג'יימס קירקלנד
קטגוריה:דמויי הדרוזאורים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1998
פורשה 914

**פורשה 914** (בגרמנית: **Porsche 914**) היא מכונית ספורט בתצורת "Targa top"  (גג חצי פתוח), מתוצרת  יצרנית הרכב הגרמנית **[[פולקסווגן]]** בשותפות עם יצרנית מכוניות הספורט **[[פורשה]]** (כינוי 2 החברות: "VW Porsche") אשר יוצרה בין השנים 1969–1975.

סך הכול יוצרו 118,978 יחידות.

## דגמים
* "1.7 914/4" (יוצרו 65,531 יחידות).
* "914/6" (יוצרו 3,351 יחידות).
* "1.8 914" (יוצרו 32,688 יחידות).
* "2.0 914" (יוצרו 17,408 יחידות).

## "פורשה 914"
 
* 2 נוסעים
* מנוע מרכזי - אחורי.
* מנוע הנעה אחורית.
* תאוצה בין 0 - 100 קמ"ש היא 13.3 שניות (דגם מנוע 4 צילינדרים, 1,673 סמ"ק המפיק 80 כ"ס ב-4,900 סל"ד).
* תאוצה בין 0 - 100 קמ"ש היא 12.0 שניות (דגם מנוע 4 צילינדרים, 1,793 סמ"ק המפיק 85 כ"ס ב-5,200 סל"ד).
* תאוצה בין 0 - 100 קמ"ש היא 10.5 שניות (דגם מנוע 4 צילינדרים, 1,971 סמ"ק המפיק 101 כ"ס ב-5,000 סל"ד).
* תאוצה בין 0 - 100 קמ"ש היא 8.7 שניות (דגם מנוע 6 צילינדרים, 1,991 סמ"ק המפיק 112 כ"ס ב-5,800 סל"ד).

## תמונות

קובץ:1975 Light blue Porsche 914.JPG  | "פורשה 914", שנת 1975
קובץ:Barock-Rallye Ludwigsburg 2011 - nemor2 - IMG 4202.jpg | "פורשה 914"
קובץ:Porsche 2009 15 (RaBoe).jpg| "פורשה 914" דגם "914-8"  
קובץ:73 Porsche 914 (7868394866).jpg | "פורשה 914", שנת 1973 
קובץ:Stuttgart Jul 2012 21 (Porsche Museum - 1969 Porsche 914-8).JPG | "פורשה 914" דגם "914-8" 
קובץ:12-02-02-autostadt-wolfsburg-060.jpg | "פורשה 914"
קובץ:Porsche 914-6, Volkswagen Forum, Berlin (1X7A3915).jpg | "פורשה 914"
קובץ:Porsche914 Cockpit.JPG | "פורשה 914" - מבט לתא הנהג ולוח מחוונים


## ראו גם
* פורשה
* פורשה 924
## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות מנוע מרכזי
קטגוריה:דגמי מכוניות שהושקו ב-1969
914
קטגוריה:כלי רכב גרמניים
Pa' Mala Yo

"**Pa' Mala Yo**" (באנגלית: "**For The Bad Me**") הוא סינגל שהקליטה זמרת הרגאטון הדומיניקנית נאטי נטשה. השיר יצא לאור ב-11 בינואר 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, *[[IlumiNATTI]]*.

השיר הגיע למקום השמיני במצעד השירים הלטיניים הדיגיטליים.

## רקע וכתיבה
השיר בדומה לשאר שיריה של נאטי נטשה, נכתב על ידה והוא שיר בסגנון הרגאטון והפופ הלטיני. השיר כשמו, מדבר על שני צדדים של נטשה, תוך שהיא שרה על כך שהיא יכולה להיות מלאך ויכולה להיות שטן. בעטיפת הסינגל, ניתן לראות את שמה של נטשה, כשהוא מעוצב בצורה של שטן.

כבר כשיצא, הצליח השיר להיכנס למצעדי אייטונס רבים, ואף היה לשיר הלטיני השמיני הנמכר ביותר בארצות הברית בשבוע צאתו.

## וידאו קליפ
הווידאו קליפ הנלווה שצולם לשיר הועלה לערוצה של נטשה ב-10 בינואר 2019, יום לפני שיצא כסינגל רשמי. הקליפ זכה להצלחה רבה, וצבר 6.2 מיליון צפיות בפחות מיממה. כמו כן, בקליפ ניתן לראות את נטשה משחקת בפוקר, לצד משתתפים נוספים וזאת, בנוסף לרקדני ליווי שמופיעים לאורכו.

נכון לספטמבר 2021, מונה הצפיות של הקליפ עומד על למעלה מ-100 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על השטן
קטגוריה:שירים על מלאכים
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Taki Taki

"**Taki Taki**" הוא סינגל שהוקלט על ידי הזמרת-יוצרת האמריקאית סלינה גומז, ביחד עם הראפרית קארדי בי, די ג'יי סנייק ואוזונה. השיר יצא לאור ב-28 בספטמבר 2018, כסינגל שלא מתוך אלבום, על ידי חברות התקליטים גפן רקורדס ואינטרסקופ רקורדס.

השיר הגיע למקום הראשון בעשרות מצעדים, בהם המצעדים שבספרד, פרו, גואטמלה, בוליביה, וכולי.

נכון ליוני 2020, עומד השיר על מעל למיליארד השמעות בפלטפורמת הסטרימינג, ספוטיפיי.

## רקע וכתיבה
השיר נכתב על ידי די ג'יי סנייק, סלינה גומז, קארדי בי, אוזונה, ג'ורדן ת'ורפ, אווה בריגנול, ויסנטה סאבדרה וחואן ואסקז והופק על ידי די ג'יי סנייק. השיר הוא שיר לטיני, המשלב בתוכו את סגנון הרגאטון ואת סגנון המומבהטון.

בנוסף לכך, הפך השיר ללהיט בינלאומי ונמכר בכלמעלה מ-5.1 מיליון עותקים בסך הכול.

## וידאו קליפ
הווידאו קליפ המלא שיצא עבור השיר בוים על ידי קולין טילי והועלה לערוצו של די ג'יי סנייק ב-9 באוקטובר 2018. הקליפ זכה להצלחה חסרת תקדים כאשר צבר 100 מיליון צפיות בשמונה ימים אחדים. הקליפ צולם במקום דמוי הר געש.

נכון לדצמבר 2019, מונה הצפיות של הקליפ עומד על כמיליארד צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי די ג'יי סנייק
קטגוריה:שירי סלינה גומז
קטגוריה:שירי קארדי בי
קטגוריה:שירי אוזונה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי סלינה גומז
קטגוריה:שירים שנכתבו על ידי קארדי בי
קטגוריה:וידאו קליפים שבוימו על ידי קולין טילי
קטגוריה:שירי רגאטון
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי יהלום בצרפת
קטגוריה:סינגלים בהוצאת גפן רקורדס
סקפוגנתוס

**סקפוגנתוס** (שם מדעי: *Scaphognathus*; משמעות השם: "לסתות סירה"; עקב מבנה הלסת הרחב) הוא סוג של פטרוזאור ממשפחת הרמפורינקוסיים שחי בתקופת היורה העליון של גרמניה. הוא היה קרוב משפחה של הרמפורינקוס שנמצא באותו אזור. בעבר הוא נחשב למין בסוג זה, אך הופרד. המאובנים נמצאו ב-1831 בתצורת אבן גיר זולנהופן (Solnhofener Kalkstein) בגרמניה, בהם נמצאו גם מאובני הארכאופטריקס.

## מאפיינים
פטרוזאור זה היה בעלת מוטת כנפיים של 0.9 מטר והיה בעל מקור רחב בעל גידול מעל החרטום, כמו של קלאו. היו לו שיניים רבות חרוטיות בלסת העליונה בעוד הלסת התחתונה הייתה כמעט חסרת שיניים והיא גם נטתה מעל כלפי מטה. אולי מבנה זה עזר לו בדיג מעל פני המים. ככל הנראה השלדים שנמצאו היו של פרטים צעירים.

הוא חי בסוף היורה מעל הימים הקדומים וניזון מדגים ששלה מהמים.

## בתרבות
יצור זה הופיע במשחקים עולם היורה: המשחק וJurassic World: Alive.

## קישורים חיצוניים

קטגוריה:בעלי חיים שתוארו ב-1861
קטגוריה:טקסונים שתוארו בידי יוהאן אנדראס וגנר
קטגוריה:רמפורינקוסיים
קטגוריה:פטרוזאורים שחיו ביורה עליון באירופה
קטגוריה:גרמניה: מאובנים
קטגוריה:מאובני טקסונים שתוארו ב-1861
אלז'בייטה, רוזנת דוברז'נסקי דה דוברז'ניץ

**אלז'בייטה, רוזנת דוברז'נסקי דה דוברז'ניץ** (בצ'כית: **hraběnka Alžběta Dobřenská z Dobřenic**; 7 בדצמבר 1875 - 11 ביוני 1951) הייתה אצילה בוהמית, ואשתו של פדרו דה אלקנטארה, נסיך גראו-פארה.

## ביוגרפיה
אלז'בייטה נולדה ב-7 בדצמבר 1875 בכוטייבור, באימפריה האוסטרו-הונגרית (כיום בצ'כיה), ליאן, רוזן דוברז'נסקי דה דוברז'ניץ והרוזנת אליזבת קוטולינסקי פון קוטולין, בתם של הרוזן יוזף קוטולינסקי פון קוטולין והרוזנת אדלהייד פון אטמס-הייליגנקרויץ.

היו לה שלושה אחים גדולים, יאן, אוטוקאר וירוסלב, והאח הצעיר קרל קונאטה. קרל קונאטה שינה את שמו לרוזן קוטולינסקי באוסטריה בשנת 1905, ובסוף 1912 התחתן עם הרוזנת מריה תרזה פון מראן, שהייתה צאצאית מנישואים מורגנטיים של בית הבסבורג).

ב-14 בנובמבר 1908 התחתנה אלז'בייטה בוורסאי עם פדרו דה אלקנטארה, נסיך גראו-פארה, בנה של איזבל, נסיכת ברזיל, ממנו נולדו לה 5 ילדים. אולם, מכיוון שאלז'בייטה הייתה ממשפחת אצולה זוטרה מבוהמיה, נאלץ פדרו לוותר על זכות הירושה לכתר הברזילאי, אם כי נשאר עם התואר "נסיך אורליאן-ברגנסה".

אליזבת מתה ב-11 ביוני 1951 בסינטרה בהיותה בת 75, ונקברה לצד בעלה פדרו.

## משפחתה
ב-14 בנובמבר 1908 התחתנה אלז'בייטה עם פדרו דה אלקנטארה, נסיך גראו-פארה, ממנו נולדו לה 5 ילדים:
* איזבל, נסיכת אורליאן-ברגנסה (1911–2003), התחתנה עם אנרי, רוזן פריז
* פדרו גשטאו, נסיך אורליאן-ברגנסה (1913–2007), התחתן עם מריה דה לה אספרנסה, נסיכת בורבון-שתי הסיציליות
* מריה פרנסיסקה מאורליאן-ברגנסה, דוכסית ברגנסה (1914–1968), התחתנה עם דוארטה נונו, דוכס ברגנסה
* ז'ואאו מריה, נסיך אורליאן-ברגנסה (1916–2005), התחתן עם פאטימה שרפה שירין
* תרזה, נסיכת אורליאן-ברגנסה (1919–2011), התחתנה עם ארנסטו אנטוניו מריה מרטורל אי קלדרו

## אילן יוחסין

## קישורים חיצוניים

## הערות שוליים

קטגוריה:ילידות 1875
קטגוריה:נשים בוהמיות
קטגוריה:נפטרות ב-1951
חומצה קרגלומית

**חומצה קרגלומית** (**carglumic acid**) היא תרופת יתום המשווקת על ידי חברת אורפן אירופה (Orphan Europe) בשם המסחרי **קרבגלו** (**carbaglu**).

חומצה קרגלומית משמשת לטיפול בהיפראמונמיה, בחולים עם חסר באנזים N-אצטילגלוטמט סינתאז (NAGS). המנה היומית ההתחלתית נעה מ-100 עד 250 מ"ג\ק"ג, ומתאמת לאחר מכן כדי לשמר רמות נורמליות של אמוניה בפלזמה.

## חוסר ב-NAGS
חוסר ב-NAGS היא מחלה תורשתית נדירה ביותר, של מעגל האוריאה. בעקבות החוסר, אמוניה לא הופכת לשתנן, ומביאה להיפראמונמיה נוירוטוקסית. היפראמונמיה מובילה לשינויים ביוכימיים ומבניים רבים במוח.

## אישור התרופה
התרופה אושרה לשיווק על ידי מנהל המזון והתרופות האמריקאי (FDA ) ב-18 במרץ 2010. שבע שנות הבלעדיות בשיווק המוקנות לתרופה יתומה פקעו ב-18 במרץ 2017.

## תופעות לוואי
תופעות הלוואי השכיחות ביותר כוללות הקאות, כאבי בטן, חום גבוה ודלקת שקדים (tonsillitis).

## שיווק בישראל
חומצה קרגלומית מאושרת לשיווק בישראל בצורת טבליות מסיסות, התרופה נכללת בסל הבריאות מאז 10 בינואר 2012.

## קישורים חיצוניים
*
* עלון לרופא באתר משרד הבריאות
* עלון לצרכן באתר משרד הבריאות
* פרטי הכללה בסל הבריאות באתר משרד הבריאות

## הערות שוליים

קטגוריה:תרופות לפי א'-ב'
קטגוריה:תרופות יתומות
אירופס

**אירופס** (שם מדעי: *Eryops*; מילולית: "פנים מתפרשות החוצה") הוא סוג נכחד של דו-חיים יבשתי מסדרת הטמנוספונדילים אשר חי בין סוף הקרבון לפרם לפני 278–299 מיליון שנה. מאובניו התגלו בטקסס ב-1887 וקיבלו את שמם בידי החוקר האמריקאי אדוארד דרינקר קופ.

## מאפיינים
יצור מוזר זה דמה במראהו לסלמנדרה שמנה והגיע לאורך 1.5-3 מטר ולמשקל 90 קילוגרם עם זנב רחב, ראש מגודל בעל לסתות גדולות וחזקות ורגליים מאוד קצרות. הגולגולת הייתה רחבה ושטוחה עם עיניים קטנות במרכז הגולגולת. מבנה הלסתות הזכיר לסת של תנין וייתכן שהיצור היה טורף בעל אורח חיים דומה.

הוא חי בביצות של טקסס לצידם של יצורים נכחדים אחרים כמו הסינאפסידים, שחלקם היו ענקיים כמו הדימטרודון. האירופס חי כנראה בביצות באורח חיים אמפיבי וטרף דגים ודו-חיים ששרצו במים. ייתכן שהיה בעל צורת ראשן, אך היה יכול לעלות ליבשה לזמן ממושך יותר מרוב הדו-חיים.

הוא נכחד סופית בהכחדת הפרם הגדולה שייתכן שבמהלכה התייבשו הביצות בהם חי.

## בתרבות
יצור זה הופיע במשחק עולם היורה: המשחק.

## קישורים חיצוניים

* 

קטגוריה:בעלי חיים שתוארו ב-1887
קטגוריה:טקסונים שתוארו בידי אדוארד דרינקר קופ
קטגוריה:טמנוספונדילים
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בפרם באמריקה הצפונית
Conga

**Conga** (בעברית: **קונגה**) הוא סינגל שהוקלט על ידי הלהקה האמריקאית מיאמי סאונד משין, מתוך אלבומה התשיעי, *[[Primitive Love]]*. השיר יצא לאור באוגוסט 1985, כסינגל הראשון והפותח מתוך האלבום.

השיר הגיע למקום הראשון במצעד שבספרד, והראשון במצעד שבקנדה.

## רקע וכתיבה
השיר נכתב על ידי אנריקה גרסיה והופק על ידי אמיליו אסטפן. סולנית הלהקה גלוריה אסטפן, הייתה זו שביצעה את השיר. השיר הוא שיר בסגנון הדאנס-פופ. בנוסף לכך, ניתן לשמוע בו תופי קונגה.

בארצות הברית זכה השיר למעמד פלטינה כפולה, על סך מכירות של כ-2 מיליון עותקים.

## וידאו קליפ
הווידאו קליפ הנלווה שצולם לשיר הועלה לערוצה של גלוריה אסטפן ב-14 ביולי 2014. בתחילת הקליפ, ניתן לראות את אסטפן יושבת על כיסא באירוע מסוים. לאחר מכן, היא מתלוננת על כך שמשעמם לה והיא רוצה לחזור הביתה. בהמשך, מאלצים אותה לעלות לבמה תוך שהיא מתחילה לשיר את השיר.

נכון לנובמבר 2021, מונה הצפיות של הקליפ עומד על כ-25.2 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה אסטפן
קטגוריה:שירי לזלי גרייס
קטגוריה:שירים באנגלית
קטגוריה:שירים על מוזיקה
קטגוריה:שירים על ריקודים
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת אפיק רקורדס
Un-Break My Heart

**Un-Break My Heart** (באנגלית: **רפא את ליבי**) הוא סינגל שהוקלט על ידי הזמרת-יוצרת האמריקאית טוני ברקסטון, מתוך אלבום האולפן השני שלה, Secrets. השיר יצא לאור ב-21 באוקטובר 1996, כסינגל השני מתוך האלבום.

השיר הגיע למקום הראשון במצעד הבילבורד הוט 100, והשני במצעד הסינגלים הבריטי.

## רקע וכתיבה
השיר נכתב על ידי דיאן וורן שהייתה אחראית לכתיבת הלהיט "Because You Loved Me" של סלין דיון. השיר הופק על ידי דייוויד פוסטר. השיר הוא מעין שיר פופ, המשלב בתוכו גם את סגנון הרית'ם אנד בלוז. השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

במצעד הבילבורד הוט 100 הצליח השיר לשהות בפסגה במשך 11 שבועות, מה שהופך אותו לאחד מן השירים המצליחים ביותר בהיסטוריה.

## וידאו קליפ
הווידאו קליפ הנלווה שצולם לשיר הועלה לערוצה של טוני ברקסטון ב-25 באוקטובר 2009. בתחילת הקליפ, ניתן לראות את ברקסטון נפרדת לשלום מבן זוגה, ומיד לאחר מכן הוא עובר תאונת דרכים ונפצע אנושות.

נכון לינואר 2022, מונה הצפיות של הקליפ עומד על כ-605 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טוני ברקסטון
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים שהופקו על ידי דייוויד פוסטר
קטגוריה:שירי לפידים
קטגוריה:שירים על כאב לב
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:זוכי פרס גראמי לביצוע הפופ הווקאלי הטוב ביותר של אישה
בולי מדינת ישראל - שנת 1957

שמאל|200px|ממוזער|בול ביטחון
בשנת 1957 הנפיק השירות הבולאי של מדינת ישראל 12 בולי דואר חדשים בערך נקוב כולל של 2860 פרוטות.

## רקע
### שיטת הדפוס
בשנת 1957 הודפסה סדרה אחת בשיטת "שקע" (בולי "ביטחון") וכן שניים מבולי **מועדים לשמחה**. יתר בולי מדינת ישראל שהונפקו בשנת 1957 הודפסו בשיטת פוטוליטו.

### המעצבים
כל הבולים של שנת 1957 הוכנו בידי בכירי המעצבים בישראל, אשר עיצבו בולים גם בשנים קודמות.

## בולים מן המניין
בשנת 1957 לא הונפקו בישראל בולים מן המניין בעיצוב חדש, והדואר המשיך להשתמש בבולי סדרת **שבטי ישראל** שהונפקו החל משנת 1955.

## בולי דואר אוויר
בשנת 1957 לא הונפקו בישראל בולי דואר אוויר בעיצוב חדש. הדואר המשיך להשתמש בבולים מסדרת **נוף הארץ** שהונפקו לראשונה בשנת 1953.

## בולי דמי דואר
בשנת 1957 לא הונפקו בישראל בולי דמי דואר בעיצוב חדש. הדואר המשיך להשתמש בבולי דמי דואר מן הסדרה השנייה שהונפקו בשנת 1952.

## בולי זיכרון קבועים
### יום העצמאות


קובץ:Stamp of Israel - Independence 1957 - 250Pr.jpg|בול יום העצמאות
קובץ:Stamp of Israel - Independence 1957 - 250Pr - FDC.jpg|מעטפת היום הראשון



הבול עוצב בידי אוטה וליש.

להלן ריכוז המידע על הנפקת הבולים:

### מועדים לשמחה


קובץ:Stamp of Israel - Festivals 1957 - 50Pr.jpg|בול מועדים לשמחהחותם סוס
קובץ:Stamp of Israel - Festivals 1957 - 160Pr.jpg|בול מועדים לשמחהחותם אריה
קובץ:Stamp of Israel - Festivals 1957 - 300Pr.jpg|בול מועדים לשמחהחותם צביים


קובץ:Stamp of Israel - Festivals 1957 - 300Pr - FDC.jpg|מעטפת היום הראשון



הבולים עוצבו בידי מרים קרולי.

להלן ריכוז המידע על הנפקת הבולים:

## בולי זיכרון
### ביטחון


קובץ:Stamp of Israel - Defence 1957 - 100Pr.jpg|בול ביטחון
קובץ:Stamp of Israel - Defence 1957 - 200Pr.jpg|בול ביטחון
קובץ:Stamp of Israel - Defence 1957 - 400Pr.jpg|בול ביטחון


קובץ:Stamp of Israel - Defence 1957 - 400Pr - FDC.jpg|מעטפת היום הראשון



הבולים עוצבו בידי אוטה וליש.

להלן ריכוז המידע על הנפקת הבולים:

## בולי יובלות
### יובל בצלאל


קובץ:Stamp of Israel - Bezalel 1957 - 400Pr.jpg|בול יובל בצלאל
קובץ:Stamp of Israel - Bezalel 1957 - 400Pr - FDC.jpg|מעטפת היום הראשון



הבול עוצב בידי מקסים וגבריאל שמיר.

להלן ריכוז המידע על הנפקת הבולים:

## בולי אירוע
### תביל


קובץ:Stamp of Israel - Tabil 1957 - 1000Pr.jpg|גיליונית זיכרון תביל
קובץ:Stamp of Israel - Tabil 1957 - 1000Pr - FDC.jpg|מעטפת היום הראשון



הגיליונית עוצבה בידי ר. אראל, תוך שיתוף פעולה טכני עם דוד פגץ, ראש מחלקת הבולים במדפיס הממשלתי.

להלן ריכוז המידע על הנפקת הבולים:

הפרדת הבולים נעשתה בשיטה חריגה זו על מנת שלא לפגוע בשלמות גלגל המזלות המופיע בגיליונית..

## לקריאה נוספת
* 
* 
* 
* 
* 

## קישורים חיצוניים
* בול יום העצמאות התשיעי באתר **התאחדות בולאי ישראל**
* [בולי מועדים לשמחה ה'תשי"ח](http://israelphilately.org.il/he/catalog/series/238/מועדים%20לשמחה%20ה'תשי%22ח%20(1957)) באתר **התאחדות בולאי ישראל**
* בולי ביטחון באתר **התאחדות בולאי ישראל**
* בול יובל בצלאל באתר **התאחדות בולאי ישראל**
* גל"ז תביל באתר **התאחדות בולאי ישראל**

## הערות שוליים

קטגוריה:בולי ישראל
קטגוריה:1957 בישראל
Kiss: The Remix

***Kiss: The Remix*** הוא אלבום הרמיקס הראשון של קארלי ריי ג'פסן. האלבום יצא לאור ביפן בלבד ב-12 ביוני 2013 דרך חברת התקליטים יוניברסל מיוזיק יפן, והוא כולל רמיקסים ואינסטרומנטלים של שירים מאלבום האולפן השני של ג'פסן, *[[Kiss (אלבום של קארלי ריי ג'פסן)|Kiss]]*.

האלבום הגיע למקום ה-157 במצעד האלבומים שביפן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קארלי ריי ג'פסן
קטגוריה:אלבומי רמיקס באנגלית
פסגת פריסטרה

**פסגת פריסטרה** (באנגלית: **Peristera Peak**; בבולגרית: **връх Перистера**) היא הר ברכס אוון, בדרום הרכס הראשי של רכס סנטינל, בהרי אלזוורת' שבאנטארקטיקה.

גובהה של הפסגה 2,250 מטרים מעל פני הים.

הפסגת מתנשאת מעל קרחון נימיץ התחתון שמדרום מערבה לה, ומעל קרחון וסבכר העליון שמצפון מזרח לה.

הפסגה ממוקמת 3.6 קילומטרים דרומית להר אינדרביצן, 3.9 קילומטרים צפונית מערבית לפסגת מארזה שברמת פטוואר, 3.1 קילומטרים מפסגת לישנס, ו-21 קילומטרים מזרחית מפסגת ברגיסון, שברכס בסטיאן.

## היסטוריה
### גילוי הפסגה
הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית על ידי הסקר הגאולוגי בשנת 1988.

### מקור השם
הפסגה נקראת על שם המצודה הימי ביניימית פריסטרה שבסמוך לעיירה פשטרה שבדרום מערב בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים
* פסגת פריסטרה באתר הגאזט האנטארקטי של ממשלת אוסטרליה
* פסגת פריסטרה באתר הגאזט האנטארקטי המשווה SCAR

## הערות שוליים

פריסטרה
פריסטרה
פסגת מודרן

**פסגת מוֹדְרֶן** (באנגלית: **Modren Peak**; בבולגרית: **връх Модрен**) היא הר ברכס אוון, בדרום הרכס הראשי של רכס סנטינל, בהרי אלזוורת' שבאנטארקטיקה.

גובהה של הפסגה 1,900 מטרים מעל פני הים.

לפסגה מורדות תלולים צפוניים ודרום מערביים, אשר בחלקם אינם מכוסים קרח. הפסגה מתנשאת ממזרח לקרחון נימיץ.

הפסגה ממוקמת 4.3 קילומטרים דרומית מערבית להר אינדרביצן, 5.3 קילומטרים מערבית לפסגת פריסטרה, ו-16.3 קילומטרים מזרחית לפסגת ברגיסון שברכס בסטיאן.

## היסטוריה
### גילוי הפסגה
הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית על ידי הסקר הגאולוגי בשנת 1988.

### מקור השם
הפסגה נקראת על שם היישוב ההיסטורי מודרן שבדרום בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* פסגת מודרן באתר הגאזט האנטארקטי של ממשלת אוסטרליה
* פסגת מודרן באתר הגאזט האנטארקטי המשווה SCAR

## הערות שוליים

מודרן
מודרן
נחזיר לתקופת האבן

**נחזיר לתקופת האבן** (באנגלית **back to the Stone Age**) הוא ביטוי מטפורי המשמש אנשי צבא ופוליטיקאים כאמצעי הרתעה. הביטוי מביע איום על האויב בחורבן כבד, כזה שיאפשר לו חיים רק ברמה שהתקיימה בתקופת האבן, איום עקיף לכך שתשתיות מודרניות כגון תחנות כוח וחשמל ייפגעו או יושמדו. הביטוי נפוץ בעיקר בתור איום אך מתאר גם פעולה שגרמה נזק כבד לאויב כגון הרס מבנים ותשתיות חשמל ומים.

## בארצות הברית
קרטיס לה מיי, ראש מטה חיל האוויר של ארצות הברית בשנים הראשונות של מלחמת וייטנאם אמר בספרו האוטוביוגרפי, "Mission With LeMay: My Story", שיצא לאור בשנת 1965, שיש לדרוש מצפון וייטנאם לחדול מתוקפנותה, אחרת תוחזר לתקופת האבן, באמצעות הפצצות אוויריות והפגזות מן הים. מאוחר יותר הסתייג לה מיי מאמירה זו, וטען שנכללה בספר מחמת התלהבות יתר של סופר הצללים שליווה את כתיבתו.

ב-1 ביוני 1967, בתקופת ההמתנה שקדמה למלחמת ששת הימים, פרסם ארט בוכוואלד טור סאטירי בו הופיע הביטוי "bomb them back to the Stone Age" בפיו של "יונה" פוליטית שהפך את עורו, וקורא לארצות הברית להפציץ את מצרים ואת ירדן.

בשנת 2006 סיפר נשיא פקיסטן, פרווז מושארף, שלאחר פיגועי 11 בספטמבר איימה ארצות הברית על ארצו, במסר שהעביר סגן מזכיר המדינה, ריצ'רד ארמיטאג', ש"תוחזר לתקופת האבן" אם לא תשתף פעולה עם ארצות הברית במלחמתה באפגניסטן.

## בישראל

אהוד אולמרט, ראש ממשלת ישראל במלחמת לבנון השנייה, סיפר בספרו האוטוביוגרפי, "בגוף ראשון", על תחילתה של המלחמה: "'תן לי אישור, ונחזיר את לבנון לתקופת האבן', אמר לי חלוץ. חשבתי שזה סלנג של חיילים. שהוא מתכוון לומר שנַכֶּה בלבנונים מכת מחץ שלא במהרה יתאוששו ממנה, אך לא אהבתי את הביטוי וחששתי שהוא יפורש שלא כהלכה. אמרתי שאיני מתיר להרחיב את גזרות הירי הארטילרי שלנו."

אורי זכי, יו"ר צעירי מרצ, הביע תמיכה עוד במהלך המלחמה, בפעולת צה"ל במלחמת לבנון השנייה, אך הסתייג מיעדים מתלהמים כגון "החזרת לבנון לתקופת האבן".

איום בסגנון "נחזיר את לבנון לתקופת האבן" התחבב מאוד על אנשי צבא ופוליטיקאים ישראלים במסגרת מלחמת האיומים בין ישראל ללבנון ולחזבאללה. בין השאר השתמשו בו השר ישראל כ"ץ, השר יואב גלנט, דובר צה"ל רונן מנליס.

עמוס ידלין, ראש המכון למחקרי ביטחון לאומי וראש אמ"ן לשעבר, הסתייג מדיבורים אלה בכותבו: "ההתלהמות על 'החזרת לבנון לתקופת האבן' מיותרת. יש לדבוק במעשים המדברים את המדיניות ולא לחמם גזרה רגישה."

ד"ר אלי כרמון, חוקר במרכז הבינתחומי הרצליה, הסתייג מהאסטרטגיה שאותה משקף האיום ב"החזרת לבנון לתקופת האבן", והציע להחליפו באיום על ערי איראן, בהתחשב בכך שחזבאללה פועל כשליח של איראן.

בתחילת מבצע צוק איתן קרא עורך "ישראל היום" להחזיר את עזה לתקופת האבן, אך מיד סייג את דבריו: "לא, לא במובן של למחוק כל בית, להרוס כל תשתית ולשלוח את התושבים לנדודים בין ההריסות. אלא במובן של למחוק כל רקטה, לפוצץ כל מטען חבלה, ללכוד כל מקלע וכל רובה סער."

הרמטכ"ל לשעבר בני גנץ השתמש בביטוי זה לתיאור הישגי צה"ל בפיקודו במבצע צוק איתן. לסרטון תעמולה של מפלגתו, "חוסן לישראל", ניתנה הכותרת "6,231 מטרות הושמדו – חלקים מעזה חזרו לתקופת האבן", ובסרטון הוצגו בתים הרוסים ברצועת עזה.

שר הביטחון יואב גלנט השתמש בביטוי זה כדי להעביר מסר חריף לחזבאללה ולעומד בראשו חסן נסראללה, בעקבות מעשי התגרות של חזבאללה בקיץ 2023. נסראללה לא נותר חייב, ואיים אף הוא שבמלחמה ישראל תחזור לתקופת האבן.

## הערות שוליים

קטגוריה:ביטויים פוליטיים
פסגת ברגיסון

**פסגת ברגיסון** (באנגלית: **Bergison Peak**; בבולגרית: **връх Бергисон**) היא הר בדרום רכס בסטיאן, בהרי אלזוורת' שבאנטארקטיקה.

גובהה של הפסגה 2,000 מטרים מעל פני הים.

לפסגה מדרונות מערביים תלולים נטולי קרח בחלקם.

הפסגה מתנשאת מעל קרחון קאראסורה שמצפון לה, קרחון נימיץ שמצפון מזרח לה, וקרחון מינסוטה העליון שמדרום מערב לה.

הפסגה ממוקמת 25 קילומטרים דרומית מערבית לנונאטאק או'ניל, 4.6 קילומטרים דרום מזרחית לפסגת פאטמוס ו-20.5 קילומטרים מערבית לפסגת לישנס שברכס סנטינל.

## היסטוריה
### גילוי הפסגה
הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית על ידי הסקר הגאולוגי בשנת 1988.

### מקור השם
הפסגה נקראת על שם המבצר התראקי ברגיסון שבדרום בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* פסגת ברגיסון באתר הגאזט האנטארקטי של ממשלת אוסטרליה
* פסגת ברגיסון באתר הגאזט האנטארקטי המשווה SCAR

## הערות שוליים

ברגיסון
ברגיסון
פסגת לונג (אנטארקטיקה)

**פסגת לונג** (באנגלית: **Long Peak**) היא הר סלעי חשוף מקרח, בדרום מזרח רכס סנטינל, בהרי אלזוורת' שבאנטארקטיקה.

גובהה של הפסגה 1,200 מטרים מעל פני הים.

הפסגה ממוקמת 13 קילומטרים צפונית מזרחית להר לאנדולט שברמות פטוואר.

הפסגה מתנשאת מעל קרחון דרמה שמצפון לה, ומעל קרחון גאבארה שמדרום לה.

## היסטוריה
### גילוי הפסגה
הפסגה מופתה לראשונה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1959–1957.

### מקור השם
שמה של הפסגה ניתן לה על ידי הוועדה המייעצת לשמות אנטארקטיקה בשנת 1984.

הפסגה נקראת על שם ג'יימס וו. לונג (James W. Long) רופא חבר בקרן המדע הלאומית של ארצות הברית ויועץ בריאות של הקרן לעניין בריאות חוקרי אנטארקטיקה במשך 10 שנים.

## קישורים חיצוניים
* פסגת לונג באתר הסקר הגאולוגי של ארצות הברית
* פסגת לונג באתר הגאזט האנטארקטי של ממשלת אוסטרליה
* פסגת לונג באתר הגאזט האנטארקטי המשווה SCAR של ממשלת אוסטרליה

## הערות שוליים

לונג
לונג
משמעות המשמעות

שמאל|ממוזער|220x220 פיקסלים| משולש ההתייחסות (גם משולש סמנטי). איור מתוך עמוד 11 "של משמעות המשמעות"
**משמעות המשמעות: חקר השפעת הלשון על המחשבה ועל מדע הסימבוליזם** (1923) הוא ספר של צ'ארלס קיי אוגדן ואיוור ארמסטרונג ריצ'רדס. הוא מלווה בשני חיבורים משלימים של ברוניסלב מלינובסקי ו- פ. ג. קרוקשנק.

## סקירה כללית
אף על פי שהטקסט המקורי פורסם ב-1923, הוא שימש כספר לימוד בתחומים רבים, כולל בלשנות, פילוסופיה, שפה מדע קוגניטיבי ולאחרונה סמנטיקה וסמיוטיקה. הספר נמצא בדפוס ברציפות מאז 1923. המהדורה העדכנית ביותר היא המהדורה הביקורתית הוכנה על ידי ו. טרנס גורדון ככרך שלישי מתוך חמשת הכרכים של *CK Ogden & Linguistics* (London: Routledge / Thoemmes Press, 1995). ההיסטוריה המלאה של הפרסום, כולל פרסום בהמשכים ב- *Cambridge Magazine* לפני המהדורה הראשונה של הספר, נמצאת בספרו של ו. טרנס גורדון*:* ס. ק. אוגדן מחקר ביבליוגרפי ביולוגי (Metuchen, NJ: Scarecrow Press, 1990).

ריצ'רדס קובע תאוריה של הקשר של סימנים: מילים ודברים מחוברים "באמצעות המופע שלהם יחד עם דברים, החיבור שלהם אתם בהקשר "כי סמלים משחקים תפקיד חשוב בחיינו [והם אפילו] המקור של כל כוחנו על העולם החיצוני "(47). במערכת הקשרים זו מפתח ריצ'רדס סמיוטיקה של שלושה חלקים - סמל, מחשבה ורפרנט עם שלושת היחסים ביניהם (מחשבה לסמל = נכון, מחשבה לרפרנט = הולם, סמל להתייחסות = אמת) (11). סמלים שהם "אותם סימנים בהם אנשים משתמשים כדי לתקשר אחד עם השני וככלי מחשבה, תופסים מקום יוצא דופן" (23). "כל הסימול הדיסקורסיבי כולל [...] אריגה של הקשרים להקשרים גבוהים יותר" (220). לכן, כדי שמילה תובן, "נדרשת ממנה יצירת קשר עם התנסויות נוספות" (210).

הספר השפיע מאוחר יותר על ספרו של אייר "שפה, אמת, והיגיון", מבוא לפוזיטיביזם לוגי, גם ספרם של ריצ'רדס - אוגדן וגם ספרו של אייר ישפיעו מאוחר יותר להשפיע על אלק קינג ומרטין קטלי בכתיבת ספרם "שליטה בשפה", שיצא לאור בשנת 1939, ואשר השפיע על ק.ס. לואיס בכתב ההגנה שלו על החוק הטבעי וערכים אובייקטיביים, בספרו "ביטול האדם" (1943).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 1923
קטגוריה:פילוסופיה של הלשון
קלי הריסון

**קלי הריסון** (באנגלית: **Kelly Harrison**; נולדה ב-28 בנובמבר 1980) היא שחקנית בריטית.

## ראשית חייה
הריסון נולדה בדונקסטר שבדרום יורקשייר, והתחנכה בבית הספר הנגרהיל שבאדנתורפ בדונקסטר.

## קריירה
היא הייתה דוגמנית במשך ארבע שנים, אבל עד מהרה לוהקה לסדרה "חדר מיון" של ה-BBC לתפקיד הפרמדיקית ניקי מרשל.

הריסון הופיעה בסדרות הטלוויזיה "Born and Bred", "להעיר את המתים", "דיאל ופסקו", "פדינגטון גרין", "מקום בו נמצא הלב", ובמותחן המצמרר "Marian, Again" של רשת ITV בו גילמה את הדמות הראשית מריאן.

הריסון שיחקה בסדרת הדרמה "Age Before Beauty" של ה-BBC לצדם של סו ג'ונסטון ורובסון גרין ששודרה החל מיולי 2018.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1980
קטגוריה:בריטים שנולדו ב-1980
אוליה זילברמן

[ממוזער|אוליה זילברמן (בחזית) לצדו של מנהל התוכניות של [קול ישראל, ישעיהו שפירא, בכנס מוזיקלי ב-1954]]
**אוֹלְיָה זילברמן** (? – סוף 1981) הייתה מבקרת מוזיקה ישראלית שפעלה במשך חמישים שנה. מראשית שנות ה-30 פרסמה ביקורות בעיתונים, תחילה ב"הארץ" ואחר כך ב"על המשמר" (במשך כ-25 שנה) וב"מעריב" (עד מותה).

## ביוגרפיה
אוליה (אורליה) זילברמן נולדה במשפחה יהודית ציונית אמידה בעיר פּרוֹסקוּרוֹב שבדרום-מערב האימפריה הרוסית (כיום נקראת חמלניצקי, באוקראינה). לאחר שסיימה את לימודיה בקונסרבטוריון בסנקט פטרבורג נסעה לווינה, שם הוכשרה כפסנתרנית ועברה בחינה ממשלתית כמורה לפסנתר, ונוסף על כך שהתה במרכזי מוזיקה בגרמניה.

עלתה לארץ ישראל בראשית שנות ה-30, ובה המשיכה לשמש במשך שנים מורה לפסנתר. במקביל, מראשית דרכה בארץ חברה למבקר המוזיקה דוד רוזוליו בעיתון "הארץ". פרסמה בכתבי עת נוספים, כגון "במה". בשנת 1944 החלה לפרסם ביקורת מוזיקה בעיתון "משמר" (לימים "על המשמר"). ב-1956 החלה לפרסם במקביל גם בעיתון "מעריב", שבו השתתפה עד מותה ב-1981.

זילברמן הייתה ערירית. התגוררה ברחוב קרליבך 2 בתל אביב. נפטרה בסוף שנת 1981, וציוותה את גופה למדע. ב-1986 נפטרה אחותה, מניה זילברמן, מוזיקאית. כיוון שהשתיים היו עריריות ביקשה האחות בצוואתה מקרן התרבות אמריקה-ישראל להקדיש את כל עיזבונן להקמת קרן על שמן לתמיכה ביצירתם של מלחינים ומבצעים בארץ.

בהספד שכתב איש "על המשמר" יעקב רבי, עמד על מעלותיה כמבקרת מוזיקה:
:מי שקרא את רשימות הביקורת של אוליה התרשם מן הידע המוסיקולוגי המופלג שהיה משוקע בהן. מן הפתיחות לחידושים ביצירה העולמית והארץ-ישראלית, ובאינטרפרטאציה של מלחינים ראשונים ואחרונים, ומעל לכל – מן הלהט הכובש של כתיבתה, בחינת "כל עצמותי תאמרנה". רוב השנים היתה אוליה זילברמן מורה לפסנתר, וסגולה של פדגוג מעולה ניכרה גם בביקורתה – בשקידתה להצביע על הדרך הנאותה שבה יכול יוצר-מוסיקה ומבצע-מוסיקה לתקן ולחנך ולהשביח את עצמו, מתוך ניצול מלוא הסגולות החבויות בו. היא לא היססה להשמיע דברים קשים כגידים, אך מה רבה היתה שמחתה כשיכלה לברך ברכת הנהנין ולהלל ולשבח ללא סייג.

במלאת שנה למותה של זילברמן תיארה אותה עמיתתה, מבקרת המוזיקה רות גוטמן בן-צבי, כ"צעירה ברוחה ומלאת מרץ עד יומה האחרון. אורליה, כפי שכולנו קראנו לה, הייתה [...] בעלת ידע מעמיק, אופקים נרחבים ויושר בלתי-מעורער. היא גילתה ותמכה בכישרונות צעירים. היא תבעה רמת ביצוע גבוהה בארץ והמשכיות למיטב המסורת היהודית. מעל לכל הייתה יקרה לליבה היצירה הישראלית. כל חייה נאבקה בעד הקידמה. בכל התחומים".
המוזיקאי פרופ' עודד זהבי מנה את זילברמן בין הדור הראשון של מבקרי מוזיקה בישראל, ש"קבעו רף גבוה מאוד של כתיבה אינטליגנטית על מוסיקה". לדבריו, דרכה בביקורת הייתה כתיבה בהירה ומנומקת, והיא לא היססה לשבח את מושאי כתיבתה. הביקורות של זילברמן "מפורטות וחדות" ו"מעידות על יכולת משובחת להבדיל בין עיקר וטפל".

## קישורים חיצוניים

ממאמריה:
*  
* 
* 
* , 
*  (על זובין מהטה, עם ראשית כהונתו כמנצח התזמורת הפילהרמונית הישראלית)

ריאיון עמה בסוף ימיה:
* 

## הערות שוליים

קטגוריה:מבקרי מוזיקה ישראלים
קטגוריה:סגל הארץ
קטגוריה:סגל על המשמר
קטגוריה:סגל מעריב
קטגוריה:נשות העלייה החמישית
קטגוריה:אנשי העלייה החמישית
קטגוריה:תל אביב-יפו: אישים
קטגוריה:ישראליות שתרמו את גופתן למדע
קטגוריה:ישראליות שנפטרו ב-1981
קטגוריה:ישראלים שנפטרו ב-1981
יאנסה פרמיסל

**יאנסה פרמיסל** (בצ'כית: **Jansa Premysl**); היה רופא שיניים צ'כי, שהוכר כחסיד אומות העולם על הצלת יהודים בתקופת השואה .

## פעילות בתקופת השואה להצלת יהודים
רופא השיניים ד"ר יאנסה היה נשוי לאישה יהודיה ואב לבן. ד"ר יאנסה היה מכר של אריך קולקה.

בינואר 1945 בתקופת מלחמת העולם השנייה והשואה, בשעה שאריך קולקה נמלט יחד עם בנו אוטו מאושוויץ בעת פינוי המחנה, קיבלו השניים מחסה בלילה הראשון בביתו של יאנסה בעיר ולשבקה מזיריצ'י . אשתו היהודייה של יאנסה גורשה זמן קצר לפני כן לטרזיינשטט, והוא חשש שבהמשך ייקחו ממנו גם את בנו בן ה-13. יאנסה היה נשוי בנישואי תערובת מדרגה ראשונה, ולכן גם הוא היה חשוד בעיני הגסטפו. כשאריך ואוטו הגיעו לביתו בחשיכה, יאנסה הכניסם למטבח ביתו, נתן להם אוכל חם, אפשר להם להתרחץ ולהחליף את בגדיהם בבגדים שלו ושל בנו. לאחר מכן הוביל אותם למקום מסתור בביתן סגור ומוגן מפני קור, שהיה בחצר ביתו.

ד"ר יאנסה היה מוכן להמשיך ולהסתיר את השניים, אך אריך בחר להמשיך ולמצוא מקום מסתור בקרבת עיר הולדתו. העזרה שהגיש ד"ר יאנסה לאריך ובנו והמקלט שסידר להם בלילה הראשון לבריחתם סייעו להם להתאושש והחזירו להם את כוח הרצון לחיות.

## הכרה והנצחה
בשנת 2013 פנה בנו של ד"ר יאנסה אל פרופ' אוטו דב קולקה בבקשה למסור עדות לגבי פעולת ההצלה של אביו.

ב-7 באוקטובר 2014 הוכר ד"ר פרמיסיל יאנסה כחסיד אומות העולם.

ב-13 בינואר 2015 נשלח מכתב לבנו פטר, המודיע לו על ההכרה באביו כחסיד אומות העולם. הטקס התקיים בשגרירות ישראל בפראג צ'כיה. ביד ושם הוסף שמו של יאנסה לקיר הכבוד בגן חסידי אומות העולם.

## ראו גם
* וצלב יורן
* משפחת טקאדלצ'ק
* אריך קולקה
* אוטו דב קולקה

## הערות שוליים

קטגוריה:צ'כים חסידי אומות העולם
קטגוריה:ילידי 1900
קטגוריה:נפטרים ב-1949
ריטסו דואן

**ריטסו דואן** (ביפנית: **堂安律**; נולד ב-16 ביוני 1998) הוא כדורגלן יפני המשחק בעמדת הקיצוני הימני באיינטרכט פרנקפורט מהבונדסליגה ובנבחרת יפן.

## קריירת מועדונים

בשנת 2015, דואן הצטרף לקבוצת גמבה אוסאקה מליגת העל היפנית. הוא ערך את הופעת הבכורה שלו ב-27 במאי נגד קבוצת הכדורגל של סיאול במסגרת משחק בליגת האלופות האסיאתית. לאחר שלא לקח חלק גדול בקבוצה הבוגרת של אוסאקה, הוא שיחק בעיקר בקבוצה עד גיל 23 של גמבה אוסאקה. בשנת 2017, הוא קיבל את ההזדמנות לשחק בקבוצה הבוגרת בתדירות גבוהה יותר, אך כבר ביוני של אותה השנה, הוא עבר בהשאלה לחרונינגן מהליגה ההולנדית.

עסקת ההשאלה כללה סעיף רכישה בחוזה לשלוש שנים. תנאי זה התממש ב-23 באפריל 2018, מה שהפך את מעברו של דואן לחרונינגן באופן קבוע ב-1 ביולי 2018.

ב-15 באפריל 2018, דואן הבקיע נגד רודה את שערו השמיני, שלמעשה איזן את מאזן הכיבושים של אריין רובן כנער בקבוצת חרונינגן.

בספטמבר 2020, עבר דואן בהשאלה לארמיניה בילפלד לעונה אחת.

ב-4 ביולי 2022 חתם בפרייבורג.

ב-7 באוגוסט 2025 חתם באיינטרכט פרנקפורט תמורת 21 מיליון אירו.

## קריירה בינלאומית
ב-30 באוגוסט 2018, דואן קיבל את הזימון הראשון שלו לנבחרת הבוגרת לקראת גביע קירין. ב-11 בספטמבר, הוא ערך את הופעת הבכורה שלו במשחק ידידות נגד נבחרת קוסטה ריקה וב-16 באוקטובר, הוא כבש את שערו הראשון במסגרת משחק ידידות נגד נבחרת אורוגוואי.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

## תארים
### קבוצתיים
**גמבה אוסאקה**
* הסופר קאפ היפני (1): 2015

#### פ.ס.וו איינדהובן
* הגביע ההולנדי: 2021/2022

### אישיים
* הכדורגלן האסייתי הצעיר של השנה: 2016

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני גמבה אוסקה
קטגוריה:כדורגלני חרונינגן
קטגוריה:כדורגלני פ.ס.וו. איינדהובן
קטגוריה:כדורגלני ארמיניה בילפלד
קטגוריה:כדורגלני פרייבורג
קטגוריה:כדורגלני איינטרכט פרנקפורט
קטגוריה:כדורגלני נבחרת יפן
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:ספורטאים זרים בהולנד
קטגוריה:ספורטאים זרים בגרמניה
קטגוריה:יפנים שנולדו ב-1998